TV-persoonlikheid sê jammer ná storm op sosiale media | Maroela Media
TV-persoonlikheid sê jammer ná storm op sosiale media
Shashi Naidoo. Foto: Instagram
Die model en televisiepersoonlikheid, Shashi Naidoo, sal 'n feitebesoek aan Palestina onderneem nadat 'n storm om haar kop losgebars het toe sy na Gaza as 'n "sh**hole" verwys het.
Naidoo het Woensdag tydens 'n mediakonferensie in Johannesburg aangekondig dat sy die reis na Palestina sal onderneem. Volgens Naidoo sal sy en haar ma self vir die reis betaal.
Die herrie het gekom nadat Naidoo op sosiale media in 'n reeks inskrywings aan die debat rakende die onrus tussen Israel en Palestina deelgeneem het. Sy het na Gaza as 'n "sh**hole" verwys en pro-Israel-stellings gemaak. Sy het ook na Gaza gekap omdat sy meen hulpbronne nie aangewend word om die land se bevolking te help nie, maar eerder "om Israel uit te wis".
Sy het later dié inskrywings uitgevee. Naidoo het Woensdag gesê sy het dom opgetree om die woorde van 'n vriend elektronies net so te kopieer en te plak in 'n flou poging om "slim te lyk" op sosiale media sonder dat sy die inskrywing behoorlik gelees het.
Shashi Naidoo tydens die mediakonferensie in Johannesburg. Foto: ANA
Naidoo het na BDS SA (Boycott, Divestment and Sanctions) uitgereik nadat die inskrywings haar vurige kritiek op die hals gehaal het, onder wie sommige borge wat hul kontrakte met haar beëindig het. Naidoo het gesê sy het begrip daarvoor dat van haar borge hulle wil onttrek ná die voorval.
Mohamed Desai, woordvoerder van BDS, het gesê: "Shashi Naidoo het die besluit geneem om ons voorstel te aanvaar dat sy 'n feitebesoek aan Palestina onderneem. Die besoek sal gelei word deur die Nasionale Raad van Kerke, asook South African Jews for a Free Palestine."
Desai het gesê die organisasie veroordeel alle vorme van rassisme, waaronder anti-Semitisme, alle vorme van geweld en die doodsdreigemente wat Naidoo ontvang het. "Ons aanvaar Shashi Naidoo se verskoning ten volle en ons almal kan hieruit leer. Moet asseblief nie elektronies kopieer en plak nie," het Desai bygevoeg.
Die Nasionale Raad van Kerke het ook Naidoo se verskoning aanvaar en gesê die besoek aan Palestina sal as 'n goeie geleentheid dien vir Naidoo om meer oor die kwessie te leer.
Verkragter kry ses lewenslange vonnisse
Vakbonde verwerp Eskom se aanbod
Wil vir my lyk dat die "persoonlikhede" dié gebruik om hul gesigte en name in die media te hou
So wie anders sou vir die besoek betaal het??? Sal hoop sy moet dit self betaal…anders het ek ook n paar nare goed te se oor Venice, New York ens…stuur my dan soontoe
Gaan enige iemand optree as daar na Israel in dieselfde woorde verwys word ?
Ruggraatloos om stellings terug te trek. En nie ñ enkele ding wat sy kwyt geraak het is onwaar nie. Ag nee regtig. Hou op om soos jellievisse saam die stroom te dryf!
As jy Oom Donald Trump is en nie borge en mense kort nie dan se jy sulke goed, maar as jy afhanklik is van mense tel maar woorde